Krásna lesklá srsť je vizitkou každého zdravého psa a tiež pýchou jeho majiteľa. Podobne ako ľudské vlasy, aj psia srsť si vyžaduje primeranú starostlivosť, aby bola nielen pekná na pohľad, ale aj hebká na dotyk. Kvalita srsti napovedá veľa aj o zdraví a kondícii vášho psa. Ak starostlivosť o chlpatý kožúšok svojho štvornohého miláčika zanedbáte a srsť pravidelne nevyčesávate, srsť splstnatie a psíkovi hrozia rôzne kožné ochorenia v podobe zápalov, či plesní. A to určite nechcete. V našom salóne poskytneme vášmu chlpáčovi tú najlepšiu starostlivosť o srsť.